หุ้นเช้าปิดลด 1.68 จุด
ดัชนีหุ้นไทย 30 มี.ค. ปิดภาคเช้าที่ระดับ 1,202.23 จุด  ลดลง 1.68 จุด มูลค่าการซื้อขาย 11,548.52 ล้านบาท
30 มี.ค. 2555

ดัชนีหุ้นไทย 30 มี.ค. ปิดภาคเช้าที่ระดับ 1,202.23 จุด  ลดลง 1.68 จุด มูลค่าการซื้อขาย 11,548.52 ล้านบาท



หุ้นภาคเช้าปิดลบ
ดัชนีหุ้นไทยปิดทำการในช่วงครึ่งวันเช้าของวันที่ 30 มี.ค.ซึ่งเป็นวันสุดท้ายของงวดไตรมาส 1 ปี 2555  ที่ระดับ 1,202.23 จุด  ลดลง 1.68 จุด ด้วยมูลค่าการซื้อขาย 11,548.52 ล้านบาท
หลักทรัพย์ที่มีการซื้อขายสูงสุด 5 อันดับได้แก่
1.CPF ปิดที่ 37.00 บาท เพิ่มขึ้น 0.50 บาท มูลค่าการซื้อขาย 1,006.75  ล้านบาท 2.SCC ปิดที่ 360.00 บาท ลดลง 2.00 บาท มูลค่าการซื้อขาย 852.01  ล้านบาท 3.PTT ปิดที่ 358.00 บาท ไม่เปลี่ยนแปลง มูลค่าการซื้อขาย  580.48  ล้านบาท 4.ADVANC ปิดที่ 184.50 บาท เพิ่มขึ้น 0.50 บาท มูลค่าการซื้อขาย 470.45  ล้านบาท 5.BBL ปิดที่ 184.50 บาท ลดลง 0.50 บาท มูลค่าการซื้อขาย  452.87 ลบ. ล้านบาท    
บล.เอเซีย พลัส เปิดเผยว่าภาพรวมการลงทุนในวันสุดท้ายของสัปดาห์ น่าจะยังคงผันผวนต่อเนื่อง ตามดัชนีชี้นำเศรษฐกิจโลกของประเทศผู้นำเศรษฐกิจฝั่งยุโรปที่ผันผวนบวกลบสลับดังนี้ สหรัฐฯ ดัชนีชี้นำเศรษฐกิจสหรัฐฯ ภาคแรงงานยังคงฟื้นตัวต่อเนื่อง หลังจำนวนผู้ขอรับสวัสดิการการว่างงานครั้งแรกสิ้นสุดสัปดาห์ที่ผ่านมา ลดลงต่ำสุดในรอบเกือบ 4 ปี ที่ระดับ 3.59 แสนราย เทียบกับสัปดาห์ก่อนที่ 5.64 แสนราย แม้ว่าจะน้อยกว่าตัวเลขที่ตลาดคาดไว้ 3.5 แสนราย ระดับผู้ขอรับสวัสดิการฯ ที่ลดลงในครั้งนี้ส่งผลให้ค่าเฉลี่ยตลอดเดือน มี.ค. 2555 ลดลงมาอยู่ที่ 3.65 แสนราย ต่ำกว่าเดือนก่อนหน้าซึ่งอยู่ที่ 3.67 แสนราย 
ส่วนในด้านของผู้บริโภคยังคงฟื้นตัวดีขึ้นต่อเนื่อง หลังดัชนีความเชื่อมั่นผู้บริโภคฟื้นตัวต่อเนื่องเป็นเดือนที่ 4 ติดลบราว 19.1 ลดลงจากระดับสูงสุดในรอบปี ที่ติดลบ 21.3 ในเดือน ธ.ค. 2554 ฝ่ายวิจัยเชื่อว่าแนวโน้มเศรษฐกิจสหรัฐฯ ที่ส่งสัญญาณเชิงบวกอย่างต่อเนื่อง โดยเฉพาะภาคแรงงาน น่ามีน้ำหนักต่อ Sentiment การลงทุนมากกว่าเศรษฐกิจในฝั่งยุโรปที่นักลงทุนส่วนใหญ่ คาดไว้ว่าจะยังอยู่ในช่วงทรงตัวอยู่แล้ว แม้ว่าดัชนีชี้นำเศรษฐกิจที่น่าผิดหวังหรือต่ำกว่าคาด อาจเป็นปัจจัยกดดันให้ตลาดโลกผันผวนบ้าง แต่ยังเชื่อว่าน้ำหนักเชิงบวกจากทางฝั่งสหรัฐฯ จะทำให้แนวโน้มตลาดโลกในช่วง ถัดไปยังคงทรงตัว และปรับตัวขึ้นได้